open-index/open-wikipedia-markdown huggingface dataset:
Khalifa bin Zayed Al Nahayan

Sheikh **Khalifa bin Zayed bin Sultan Al Nahayan** (Arabies: ) (7 September 1948 – 13 Mei 2022) was die president van die Verenigde Arabiese Emirate vanaf 3 November 2004 tot sy dood. Hy was ook die Emir van Aboe Dhabi gedurende hierdie tydperk.

## Biografie 
In 1971 het Khalifa Adjunk-Eerste Minister van die VAE geword en vyf jaar later is hy aangestel as Adjunkbevelvoerder van die Gewapende Magte. Khalifa, bekend as 'n gematigde pro-westerling, het in 2005 die eerste voorlopige stappe in die rigting van 'n meer demokratiese stelsel vir die VAE geneem, insluitend deur die helfte van die lede van die *Federale Nasionale Raad* toe te laat om indirek stemme deur die mense te trek.

Ná die uitbreek van die wêreldwye finansiële krisis het hy in 2009 ’n opskudding veroorsaak deur Dubai aan die gang te hou met miljarde se hulp. Die wêreld se hoogste gebou, die Burj Khalifa in Doebai, word as 'n blyke van dank na hom genoem. Hy was ook die beskermheer vir die restourasie van die Imperial Theatre by Fontainebleau Castle in Frankryk, en die teater is daarna na hom vernoem.

Die Arabiese Lente in 2011 – 'n golf van opstande, protes en rewolusies in die Arabiese wêreld – het die Emirate deur sy outoritêre leierskap oorgesien. Khalifa het talle aktiviste en Islamiete opgesluit, waarvoor hy sterk deur verskeie menseregte-organisasies gekritiseer is. 

Nadat Khalifa in 2014 ’n beroerte gehad het, het sy halfbroer en kroonprins Mohammed bin Zayed Al Nahyan die *de facto* leier van die Verenigde Arabiese Emirate geword.

## Gesondheid en afsterwe 
Na sy beroerte het Khalifa met swak gesondheid gesukkel. Hy is op 13 Mei 2022 in die ouderdom van 73 oorlede.  Die Ministerie van Presidensiële Sake van die Verenigde Arabiese Emirate het 'n routydperk van 40 dae aangekondig.  

Khalifa is begrawe in die Al Bateen begraafplaats in Aboe Dhabi.

## Verwysings
Mini-Neptunus

thumb|240px|'n Kunstenaar se voorstelling van 'n mini-Neptunus, of "gasdwerg".

'n **Mini-Neptunus** (soms bekend as 'n **gasdwerg** of **oorgangsplaneet**) is 'n planeet met 'n kleiner massa as Neptunus, maar wat soos Neptunus lyk deurdat dit 'n dik atmosfeer van waterstof en helium het, moontlik met diep lae ys, rots of vloeibare oseane (van water, ammoniak, 'n mengsel van die twee of swaarder vlugtige stowwe).

'n Gasdwerg is 'n gasplaneet met 'n rotsagtige kern wat 'n dik bedekking van waterstof, helium en ander vlugtige stowwe versamel het, met 'n totale radius van tussen 1,7 en 3,9 aardradiusse (-). Die term word gebruik in 'n drielaag-, metaalgebaseerde klassifikasiewyse vir kortperiode-eksoplanete wat ook die rotsagtige, aardagtige planete insluit met 'n radius van kleiner as  of groter as , naamlik ys- en gasreuse.

## Eienskappe
Teoretiese studies oor sulke planete is losweg gegrond op kennis van Uranus en Neptunus. Sonder 'n dik atmosfeer sou dit eerder as 'n oseaanplaneet geklassifiseer word. 'n Geraamde onderskeid tussen 'n aard- en gasplaneet is sowat -. Planete met groter radiusse en massas het meestal 'n lae digtheid en 'n uitgebreide atmosfeer is nodig om terselfdertyd hulle massa en radius te verduidelik. Waarnemings toon planete van groter as sowat 1,6 aardradiusse (en 'n groter massa as sowat 6 aardmassas of ) bevat aansienlike hoeveelhede vlugtige stowwe of waterstof-helium-gas, wat waarskynlik tydens vorming versamel is. 

Die laer limiet vir massa kan aansienlik wissel vir verskillende planete na gelang van hulle samestelling; die massa kan wissel van 1-. Kleiner gasplanete en planete nader aan hulle moederster sal atmosferiese massa vinniger verloor as groter planete en planete verder weg. 'n Gasplaneet met 'n klein massa kan steeds 'n radius hê wat ooreenkom met dié van 'n gasreus as dit die regte temperatuur het.

Neptunusagtige planete word beskou as minder volop as sub-Neptunusse, al is hulle net effens groter. Dit is vermoedelik omdat die atmosfeer van planete van dié grootte tydens vorming, wanneer gas versamel word, die druk bereik wat nodig is om waterstof in die magmaoseaan te forseer en dus radiusgroei belemmer. Wanneer die magmaoseaan versadig is, kan radiusgroei voortgaan. Planete wat genoeg gas het om versadig te raak, is egter veel skaarser, want hulle het baie meer gas nodig. of moontlik 'n dik gasbedekking.

## Sien ook
* Warm Jupiter
* Warm Neptunus
* Superaarde
* Planeet Nege

## Verwysings
## Nog leesstof
*Six New Planets: Mini-Neptunes Found Around Sunlike Star, Victoria Jaggard, National Geographic News, 2 Februarie 2011
*

## Skakels
*Super-Earths or Mini-Neptunes?
Anna Wintour

**Dame Anna Wintour**  (gebore 3 November 1949) is 'n Britse en Amerikaanse joernalis wat sedert 1988 die hoofredakteur van die tydskrif *Vogue* en sedert 2020 die globale hoofinhoudbeampte van Condé Nast is. Sy is ook die artistieke direkteur van Condé Nast en die globale redaksionale direkteur van *Vogue*. Met haar kenmerkende bobhaarstyl en donkerbril het Wintour 'n belangrike figuur geword in 'n groot deel van die modewêreld; sy word geprys vir haar oog vir opkomende modeneigings. Sy is bekend vir haar kil houding. Haar vader, Charles Wintour, redakteur van die Londense *Evening Standard* (1959-1976), het ook haar raad gevra oor hoe om die koerant relevant vir die jeug van die tydperk te maak. 

## Loopbaan
Wintour se loopbaan in modejoernalistiek het by twee Britse tydskrifte begin. Later het sy na die VSA verhuis waar sy by die tydskrifte *New York* en *House & Garden* gewerk het. Sy het na Londen teruggekeer as die redakteur van die Britse *Vogue* van 1985 tot 1987. 'n Jaar later het sy beheer oorgeneem van die franchise se tydskrif in New York en nuwe lewe geblaas in wat deur baie beskou is as 'n gestagneerde tydskrif. Daar is binne die tydskrif gedebatteer oor haar gebruik van *Vogue* om die modebedryf te beïnvloed. Diereregteaktiviste het haar aangeval omdat sy die dra van pels bevorder het, terwyl ander haar daarvan beskuldig het dat sy die tydskrif gebruik om elitistiese menings oor vroulikheid en skoonheid te bevorder.

'n Voormalige persoonlike assistent, Lauren Weisberger, het die topverkoperroman van 2003 *The Devil Wears Prada* geskryf. Die boek is in 2006 verfilm as 'n suksesvolle rolprent met Meryl Streep as Miranda Priestly, 'n moderedakteur wat vermoedelik op Wintour geskoei is. In 2009 was Wintour die fokus van nog 'n rolprent, R.J. Cutler se dokumentêr *The September Issue*.

## Verwysings
## Skakels
Mohammed bin Zayed Al Nahyan

**Mohammed bin Zayed Al Nahyan** (Arabies: محمد بن زايد بن سلطان آل نهيان) (* Al Ain, 11 Maart 1961), dikwels na verwys as **MbZ**, is sedert 14 Mei 2022 die president van die Verenigde Arabiese Emirate en Emir van Aboe Dhabi.

## Biografie 
Mohammed Al-Nahyan is gebore as die derde seun van Zayed bin Sultan Al Nahayan en die eerste by sy derde vrou, Fatima bint Mubarak Al Ketbi. Mohammed is 'n opgeleide helikoptervlieënier wat by die Britse Koninklike Militêre Akademie Sandhurst opgelei is. 

In November 2003 is Mohammed deur sy vader as Adjunk-kroonprins van Aboe Dhabi aangestel. Ná die dood van sy pa het hy op 2 November 2004 kroonprins geword. Sedert Desember 2004 is hy voorsitter van die Uitvoerende Raad van die Emiraat van Abu Dhabi en ook 'n lid van die Hoogste Petroleumraad. Hy was ook spesiale raadgewer vir die president van die Verenigde Arabiese Emirate, sy ouer halfbroer Khalifa bin Zayed Al Nahayan.

Ander posisies wat hy beklee sluit in voorsitterskap van die Aboe Dhabi ekonomiese ontwikkelingsraad, die Mubadala-ontwikkelingsmaatskappy, die Aboe Dhabi-beleggingsowerheid en die Aboe Dhabi-onderwysraad.

Onmiddellik na die afsterwe van Khalifa, het Mohammed die Emir van Aboe Dhabi geword. ’n Dag later is Mohammed eenparig verkies tot die nuwe president van die Verenigde Arabiese Emirate, wat hom die derde president van die Emirate maak sedert die land in 1971 onafhanklikheid van Brittanje verkry het.

## Verwysings
Handves

[regs|duimnael|300px|'n voorbeeld van 'n handves (die [Magna Carta).]]
'n **Handves** is die toekenning van owerheid of regte, wat verklaar dat die verlener formeel die voorreg van die ontvanger erken om die gespesifiseerde regte uit te oefen. Dit is implisiet dat die verlener superioriteit (of soewereiniteit) behou en dat die ontvanger 'n beperkte (of minderwaardige) status binne die verhouding erken, en dit is binne daardie sin dat handveste histories toegestaan is, en dit is daardie sin wat behou word in die moderne gebruik van die term.

## Ander gebruike 
Die term word gebruik vir 'n spesiale geval (of as 'n uitsondering) van 'n institusionele **handves**. 'n Handvesskool is byvoorbeeld een wat verskillende reëls, regulasies en statute as 'n staatskool het.

**Handves** kan ook gebruik word as 'n sinoniem vir "huur", soos in die "handves" van 'n bus, boot of vliegtuig.

'n **Handveslid** (VSA) van 'n organisasie is 'n oorspronklike lid; dit wil sê een wat lid geword het toe die organisasie sy handves ontvang het. 'n **Handveslid** (VK) is 'n lid wat 'n individuele handves-aanwysing besit wat kragtens daardie organisasie se koninklike handves gemagtig is.

## Verwysings 
## Bronne 
* Kemp,Roger L., "Model Government Charters: A City, County, Regional, State, and Federal Handbook," McFarland and Co., Inc., Publisher, Jefferson, NC, and London, ENG (2007).  ().
* Kemp, Roger L., "Documents of American Democracy: A Collection of Essential Works," McFarland and Co., Inc., Jefferson, NC, and London, ENG. (2010).  ().
Regstelsel

duimnael|upright=2|Regstelsels van die wêreld
Die kontemporêre **regstelsels** is oor die algemeen gebaseer op een van vier basiese stelsels: siviele reg, gemenereg, statutêre reg, godsdienstige wet of kombinasies hiervan. Die regstelsel van elke land word egter gevorm deur sy unieke geskiedenis en sluit dus individuele variasies in. Die wetenskap wat die regte op die vlak van regstelsels bestudeer, word regsvergelyking genoem.

Beide *sivile* (ook bekend as *Romeinse*) en *gemene* -regstelsels kan beskou word as die mees wydverspreide in die wêreld: siviele reg omdat dit die mees wydverspreide is volgens landmassa en bevolking in die algemeen, en gemenereg omdat dit deur die grootste aantal mense in diens geneem word in vergelyking met enige enkele siviele regstelsel.

## Strafreg/kriminele reg 
Strafreg handel oor gedrag wat as 'n misdryf teen die publiek, die samelewing of die staat beskou word - selfs al is die onmiddellike slagoffer 'n individu. Voorbeelde is moord, aanranding, diefstal en dronkbestuur.

## Siviele reg 
Siviele reg handel oor gedrag wat 'n individu of ander private party, soos 'n korporasie, skade laat ly. Voorbeelde is laster, kontrakbreuk, nalatigheid wat lei tot besering of dood, en skade aan eiendom.

## Verwysings 
## Eksterne skakels 
* What Is the Difference Between Criminal Law and Civil Law?
Al Ain

**Al Ain** (Arabies: ) is 'n stad in die Verenigde Arabiese Emirate, in die emiraat Aboe Dhabi. Met sy 766&nbsp;936 inwoners (2017) is dit die tweede grootste stad in die emiraat en die vierde grootste in die land. Al Ain is sowat 160 kilometer oos van die hoofstad Aboe Dhabi en 120 kilometer suid van Doebai. Die grens met Oman verdeel die stad in twee. Die Omani-deel van die stad word Buraimi genoem. Al Ain Internasionale Lughawe is ongeveer 15&nbsp;km noordwes van die stad geleë.

## Wêrelderfenis 
In 2011 is verskeie plekke in Al Ain en omgewing op UNESCO se Wêrelderfenislys geplaas. Hierdie plekke is Hafit, Hili, Bidaa Bint Saud en die oases van Al Ain.

## Gebore 
* Zayid bin Sultan al Nuhayyan (1918–2004), oud-president van die Verenigde Arabiese Emirate.
* Khalifa bin Zayed Al Nahayan (1948–2022), sy seun en voormalige president van die land.

## Eksterne skakel 
*  Inskrywing by UNESCO
Al Ain Internasionale Lughawe

**Al Ain Internasionale Lughawe** (IATA: **AAN**, ICAO: **OMAL**) (Arabies: مَطَار ٱلْعَيْن ٱلدَُوَلِِي; getranslitereer: Maṭār Al-ʿAyn Ad-Duwalī) is 'n lughawe 15 kilometer wesnoordwes  van Al Ain in die oostelike streek van die Emiraat Aboe Dhabi van die Verenigde Arabiese Emirate. Dit is op 31 Maart 1994 geopen. Die lughawe hanteer elke week 14 vlugte met 4&nbsp;000 passasiers. Dit is die vyfde besigste lughawe in die VAE.

## Lugrederye en bestemmings 
*Air India Express — Calicut Internasionale Lughawe
*Etihad Airways (seisoenaal) — Koning Abdoelaziz Internasionale Lughawe, Djedda
*Jazeera Airways — Koeweit Internasionale Lughawe
*Nile Air — Kaïro Internasionale Lughawe
*Pakistan International Airlines — Bacha Khan Internasionale Lughawe (Pesjawar)

## Ongelukke en voorvalle 
* Op 27 Februarie 2011 het 'n Grumman 21T agtsitplekvliegtuig kort ná opstyg neergestort en vier aan boord is dood. 

## Verwysings
Boscia cauliflora

***Boscia cauliflora*** is 'n struik wat tot die *Capparaceae* familie hoort en endemies in Zambië is waar dit in die weste voorkom.

## Bron 
* Plants of the World Online
Boscia coriacea

***Boscia coriacea*** is 'n struik wat tot die *Capparaceae* familie hoort en inheems in Djiboeti, Ethiopië, Kenia, Somalië, Soedan, Tanzanië en Uganda is.

## Bron 
* Plants of the World Online
Boscia matabelensis

Die **Mopaniewitgat** (*Boscia matabelensis*) is 'n struik of klein boom wat tot die *Capparaceae* familie hoort en inheems in Botswana, Mosambiek, Zambië en Zimbabwe is.

Die boom se FSA-nommer is 125.5.

## Sien ook 
* Alfabetiese lys van Suid-Afrikaanse bome

## Verwysings 
## Bron 
* Plants of the World Online
NG gemeente Leeu-Gamka

[duimnael|regs|250px|Kerkgebou van die [Nederduitse Gereformeerde Kerk| NG gemeente Leeu-Gamka.]]

Die **NG gemeente Leeu-Gamka** is ‘n gemeente in die Sinode van Wes-Kaapland, gestig op 30 November 1954. 

## Vorige predikante 
* Ernst Jacobus Marais, 1952 – 1955
* John Francis Hay, 1963 – 1965
* Pieter Emilius Van Zyl, 1965 – ?

## Sien ook 
* Leeu-Gamka

## Bron 
* https://www.gemeentegeskiedenis.co.za/ng-gemeente-leeu-gamka/
Saudia

**Saudia** (Arabies: السعودية *as-Suʿūdiyyah*), voorheen bekend as **Saudi Arabian Airlines**, is die vlagdraer van Saoedi-Arabië, gebaseer in Djedda. Die lugredery se hoofbedryfsbasis is by die Koning Abdoelaziz Internasionale Lughawe in Djedda. Koning Khalid Internasionale Lughawe in Riaad en Koning Fahd Internasionale Lughawe in Dammam is sekondêre spilpunte. Die lugredery is die derde grootste in die Midde-Ooste wat inkomste betref, na Emirates en Qatar Airways. 

Dit bedryf binnelandse en internasionale geskeduleerde vlugte na meer as 100 bestemmings in die Midde-Ooste, Afrika, Asië, Europa en Noord-Amerika. Binnelandse en internasionale huurvlugte word bedryf, meestal gedurende die Ramadan- en Hadj-seisoene. Dit het op 29 Mei 2012 by die SkyTeam-alliansie aangesluit en het die eerste Persiese Golf-lugredery geword wat by een van die drie groot lugrederyalliansies aangesluit het. Saudia is ook 'n lid en een van die stigters van die Arabiese Lugdiensorganisasie.

## Geskiedenis 
Nadat die Amerikaanse president Franklin D. Roosevelt in 1945 'n Douglas DC-3 as geskenk aan koning Abdoel Aziz al-Saoed oorhandig het, het die gebeurtenis die koninkryk se geleidelike ontwikkeling tot burgerlugvaart gekenmerk. Die land se vlagdraer, Saudia, is in September 1945 gestig as Saudi Arabian Airlines, 'n staatsagentskap wat ten volle besit en beheer was deur die Ministerie van Verdediging, met TWA (Trans World Airlines) wat die lugredery onder 'n bestuurskontrak bestuur het.

In 1962 het die lugredery twee Boeing 720's in ontvangs geneem, en word daarmee die vierde Midde-Oosterse lugredery om straalvliegtuie te vlieg, na Middle East Airlines en Cyprus Airways met die de Havilland Comet in 1960 en El Al met die Boeing 707 in 1961. 

Op 19 Februarie 1963 het die lugredery 'n geregistreerde maatskappy geword, met koning Faisal van Saoedi-Arabië wat die dokumente onderteken het wat Saudia as 'n ten volle onafhanklike maatskappy verklaar het. DC-6's en Boeing 707's is later gekoop, en die lugredery het by die AACO, die Arabiese Lugdiensorganisasie, aangesluit. Dienste is begin na Sharjah, Teheran, Khartoem, Mumbai, Tripoli, Tunis, Rabat, Genève, Frankfurt en Lughawe Londen-Heathrow.

## In-vlug dienste 
Die invlugtydskrif van Saudia heet *Ahlan Wasahla* ("Hallo en welkom"). Geen alkoholiese drank  of varkvleis word in ooreenstemming met Islamitiese dieetwette aan boord bedien nie. Sy geselekteerde Airbus A320-, A330-300- en Boeing 777-300ER-vliegtuie is toegerus met Wi-Fi en mobiele netwerkoordraagbaarheid aan boord. Die meeste vliegtuie bied ook gespesialiseerde gebedsareas aan boord en 'n opgeneemde gebed word voor opstyg gespeel.

## Historiese vloot 

Lêer:Boeing_707-368C_HZ-ACD_Saudi_LAP_18.05.69_edited-3.jpg|Saudi Arabian Airlines Boeing 707 in 1969
Lêer:Lockheed_L-1011-385-1-15_TriStar_200,_Saudia_-_Saudi_Arabian_Airlines_AN0213092.jpg|Saudi Arabian Airlines Lockheed L-1011 TriStar in 1987
Lêer:Saudi_Arabian_Airlines_Boeing_747SP_Maiwald.jpg|'n Saudi Arabian Airlines Boeing 747SP in 1989
Lêer:Saudia_Boeing_737-200_Davey.jpg|'n Saudi Arabian Airlines Boeing 737 in 1995

## Verwysings
Brunia (plant)

**Brunia** (volstruisies) is 'n genus met 37 spesies van struike in die familie Bruniaceae. Al die spesies is deel van die fynbos. Dit is endemies aan die Kaap-streek van Suid-Afrika.

## Taksonomie 
Die genus is beskryf deur Carl Linnaeus en gepubliseer in *Species Plantarum* 1: 199 in die jaar 1753.

Die naam *Brunia* word vermoedelik afgelei van die apteker, Dr Cornelis Brun, wat in Rusland en die Levant gereis het, hoewel dit ook kan wees ter herdenking van dr Alexander Brown, 'n skeepschirurg en 'n versamelaar wat omstreeks 1690 in Oos-Indië gewerk het.

## Spesies 
* *Brunia africana* (Burm.f.) Class.-Bockh. & E.G.H.Oliv.
* *Brunia angulata* (Sond.) Class.-Bockh. & E.G.H.Oliv.
* *Brunia barnardii* (Pillans) Class.-Bockh. & E.G.H.Oliv.
* *Brunia bullata* (Schltr.) Class.-Bockh. & E.G.H.Oliv.
* *Brunia callunoides* (Oliv.) Class.-Bockh. & E.G.H.Oliv.
* *Brunia compacta* A.V.Hall
* *Brunia cordata* (Burm.f.) Walp.
* *Brunia dregeana* (Sond.) Class.-Bockh. & E.G.H.Oliv.
* *Brunia esterhuyseniae* (Strid) Class.-Bockh. & E.G.H.Oliv.
* *Brunia fragarioides* Willd.
* *Brunia laevis* Thunb.
* *Brunia latebracteata* A.V.Hall
* *Brunia macrocephala* Willd.
* *Brunia microphylla* Thunb.
* *Brunia monogyna* (Vahl) Class.-Bockh. & E.G.H.Oliv.
* *Brunia monostyla* (Pillans) Class.-Bockh. & E.G.H.Oliv.
* *Brunia myrtoides* (Vahl) Class.-Bockh. & E.G.H.Oliv.
* *Brunia neglecta* Schltr.
* *Brunia noduliflora* Goldblatt & J.C.Manning
* *Brunia oblongifolia* (Pillans) Class.-Bockh. & E.G.H.Oliv.
* *Brunia paleacea* P.J.Bergius
* *Brunia palustris* (Schltr. ex Dümmer) Class.-Bockh. & E.G.H.Oliv.
* *Brunia pentandra* (Thunb.) Class.-Bockh. & E.G.H.Oliv.
* *Brunia phylicoides* Thunb.
* *Brunia pillansii* Class.-Bockh. & E.G.H.Oliv.
* *Brunia powrieae* Class.-Bockh. & E.G.H.Oliv.
* *Brunia purpurea* (Pillans) Class.-Bockh. & E.G.H.Oliv.
* *Brunia sacculata* (Dümmer) ined.
* *Brunia schlechteri* (Dümmer) Class.-Bockh. & E.G.H.Oliv.
* *Brunia sphaerocephala* (Sond.) A.V.Hall
* *Brunia squalida* Sond.
* *Brunia thomae* Class.-Bockh. & E.G.H.Oliv.
* *Brunia trigyna* (Schltr.) Class.-Bockh. & E.G.H.Oliv.
* *Brunia tulbaghensis* (Schltr. ex Dümmer) Class.-Bockh. & E.G.H.Oliv.
* *Brunia variabilis* (Pillans) Class.-Bockh. & E.G.H.Oliv.
* *Brunia villosa* E.Mey. ex Sond.
* *Brunia virgata* Brongn.

## Verwysings 
## Eksterne skakels 
* 
*
Slag van die Antonof-lughawe

Die **Slag van die Antonof-lughawe**, ook bekend as die **Slag van die Hostomel-lughawe**, was 'n militêre slag wat plaasgevind het by die Antonov-lughawe in Hostomel, Kijif-oblast tydens die Kijif-offensief van die 2022 Russiese inval in die Oekraïne.
[duimnael|'n Nader foto van die oorblyfsels van die [Antonof An-225 ]]
Op 24 Februarie 2022, 'n paar uur nadat die president van Rusland, Wladimir Poetin, die begin van 'n "spesiale militêre operasie" in die Oekraïne aangekondig het, het Russiese troepe van die Russiese valskermmagte (VDV) 'n lugaanval op Antonof-lughawe gedoen met die doel om dit oor te neem. Die lughawe het strategiese waarde gehad aangesien dit minder as 10 kilometer (6,2 myl) buite die hoofstad Kijif geleë was, wat Russiese troepe in staat sou stel om meer troepe en swaarder toerusting per lug in te bring om die stad direk te bedreig. Die Oekraïense weermag het egter gereageer met 'n teenaanval wat die onondersteunde Russiese magte omsingel het en die aanvanklike aanval afgeweer het. 

Die aanval is die volgende dag hervat met nog 'n valskermaanval deur die VDV, gekombineer met 'n grondaanval deur gepantserde versterkings wat van die Belarussiese grens af kom en deur die Oekraïense verdediging gebreek het. Die lughawe is toe deur die Russiese magte oorgeneem. en die lughawe was te beskadig om voorts as 'n funksionele landingstrook gebruik te word.

Die Antonof An-225 Mrija, die wêreld se grootste vliegtuig, is tydens die Slag van die Antonof-lughawe in sy vliegtuigloods vernietig.

## Verwysings
Brunia barnardii

***Brunia barnardii*** is 'n struik wat tot die *Bruniaceae* familie hoort. Die spesie is endemies in die Wes-Kaap en is deel van die fynbos. Dit kom in die Langeberg by Goedgeloofpiek voor. Daar is minder as 250 plante in die populasie.

## Verwysings 
## Bronne 
* REDLIST Sanbi
* Plants of the World Online
Brunia

***Brunia*** kan verwys na:
* *Brunia* (mot), 'n genus van insekte in die Erebidae familie
* *Brunia* (plant), 'n genus van plante in die Bruniaceae familie
Brunia (mot)

***Brunia*** is 'n genus van Arctiinae in die Erebidae familie. Die genus was beskryf deur Frederic Moore in 1878.

## Spesies 
* *Brunia antica* (Walker 1854)
* *Brunia apicalis* (Walker, 1862)
* *Brunia badrana* (Moore, 1859)
* *Brunia cucullata* (Moore, 1878)
* *Brunia dorsalis* Walker, 1866
* *Brunia ekeikei* Bethune-Baker, 1904
* *Brunia fumidisca* (Hampson, 1894)
* *Brunia gibonica* (Černý, 2009)
* *Brunia lacrima* (Černý, 2009)
* *Brunia nebulifera* (Hampson, 1900)
* *Brunia sarawaka* (Butler, 1877)
* *Brunia testacea* (Rothschild, 1912)

## Verwysings 
## Bronne 
* 
* Holloway, J. D. (2001). "The Moths of Borneo: subfamily Arctiinae, subfamily Lithosiinae". *Malayan Nature Journal*. **55**: 279–458.

## Eksterne skakels
Passerina falcifolia

Die **outeniekwagonna** (*Passerina falcifolia*) is 'n boom wat tot die *Thymelaeaceae* familie hoort. Die spesie is endemies aan Suid-Afrika. Dit kom in die Oos-Kaap en die Wes-Kaap voor, vanaf die Outeniekwaberge tot by die Zuurberg en die kuswoude naby Alexandria in die Oos-Kaap. Dit is deel van die fynbos.

Die boom se FSA-nommer is 520.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Middelengels

[duimnael|regs|'n Bladsy van [Geoffrey Chaucer se *The Canterbury Tales*.]]
**Middelengels** was 'n vorm van die Engelse taal wat ná die Normandiese verowering in 1066 tot in die laat 15de eeu gepraat is. Die Engelse taal het duidelike variasies en ontwikkelings ondergaan na die Ou Engelse tydperk. Wetenskaplike opinies verskil, maar die *Oxford English Dictionary* spesifiseer die tydperk toe Middelengels gepraat is vanaf 1150 tot 1500. Hierdie stadium van die ontwikkeling van die Engelse taal het rofweg die Hoë tot Laat Middeleeue gevolg.

Middelengels het aansienlike veranderinge aan sy woordeskat, grammatika, uitspraak en ortografie gesien. Skryfkonvensies gedurende die Middelengelse tydperk het baie verskil. Voorbeelde van skryfwerk uit hierdie tydperk wat oorleef het, toon uitgebreide streeksvariasie. Die meer gestandaardiseerde Ou Engelse taal het gefragmenteer, gelokaliseer en is meestal geïmproviseer. Teen die einde van die tydperk teen ongeveer 1470, en aangehelp deur die uitvinding van die drukpers deur Johannes Gutenberg in 1439, het 'n standaard gebaseer op die Londense dialekte, die *Chancery Standard*, gevestig geraak. Dit het grootliks die basis gevorm vir Moderne Engelse spelling, hoewel uitspraak sedert daardie tyd aansienlik verander het. Middelengels is in Engeland opgevolg deur Vroeë Moderne Engels, wat tot ongeveer 1650 geduur het. Skots het gelyktydig ontwikkel uit 'n variant van die Northumbriese dialek, wat in Noord-Engeland algemeen voorkom en in Suidoos-Skotland gepraat word.

Gedurende die Middelengelse tydperk het baie Oud Engelse grammatikale kenmerke óf vereenvoudig óf heeltemal verdwyn. Selfstandige naamwoorde, byvoeglike naamwoorde en werkwoorde is vereenvoudig deur die vermindering, en uiteindelike uitskakeling, van die meeste grammatikale hoofletteronderskeidings.

Middelengels het ook aansienlike aanneming van Normandiese woordeskat gesien, veral op die gebied van politiek, reg, die kunste en godsdiens, sowel as poëtiese en emosionele diksie. Konvensionele Engelse woordeskat het hoofsaaklik Germaans in sy bronne gebly, met Oudnoorse invloede wat meer sigbaar geword het. Beduidende veranderinge in uitspraak het plaasgevind, veral met betrekking tot lang vokale en diftonge met, in die latere Middelengelse tydperk, die Groot klinkerverskuiwing.

Min oorleef van vroeë Middelengelse letterkunde, deels as gevolg van Normandiese oorheersing en die aansien wat gepaard gegaan het met die skryf in Frans eerder as Engels. Gedurende die 14de eeu het 'n nuwe styl van literatuur na vore gekom met die werke van skrywers soos John Wycliffe en Geoffrey Chaucer. Chaucer se *The Canterbury Tales* bly steeds die mees bestudeerde en gelese werk van dié tydperk.  

## Bronne 
* Brunner, Karl (1962) *Abriss der mittelenglischen Grammatik*; 5. Auflage. Tübingen: M. Niemeyer (1st ed. Halle (Saale): M. Niemeyer, 1938)
* Brunner, Karl (1963) *An Outline of Middle English Grammar*; translated by Grahame Johnston. Oxford: Blackwell
Alkantpan

Die **Alkantpan-wapentoetsterrein** in die Noord-Kaap word deur Krygkor bedryf.

Hierdie afgeleë militêre gebied is wes van Copperton en suidwes van Prieska op die pad na Vanwyksvlei. Dit is in 'n baie droë,  kaal en dunbevolkte landstreek geleë en beslaan 85&nbsp;000&nbsp;ha. Daarop is 'n toetsbaan van 67&nbsp;km lank en 13&nbsp;km breed uitgelê, wat van oos na wes strek. Aan die oostekant is 'n gebouekompleks. By nagenoeg 29° 56′ suid en 22° 16′ oos is 'n aanloopbaan en die toegang tot die lugruim in die streek word beperk.

'n Wye verskeidenheid wapentuig van Suid-Afrikaanse en buitelandse vervaardigers word hier op die proef gestel.

Die mees westelike deel van die terrein was voorheen die plaas *Constantia* van die Afrikaanse skrywer F.A. Venter.

## Bibliografie 
* defenceweg.co,za
* www.armscor.co.za
Carissa bispinosa

Die **noemnoem** (*Carissa bispinosa*) is 'n boom wat tot die *Apocynaceae* familie hoort. Die boom is inheems in Botswana, Eswatini, Kenia, Malawi, Mosambiek, Namibië, Tanzanië, Uganda en Zimbabwe. In Suid-Afrika is die boom inheems in Gauteng, KwaZulu-Natal, Limpopo, Mpumalanga, Noordwes, Oos-Kaap en die Wes-Kaap.

Die boom het 'n magdom plaaslike name: lemoenbessie, lemoenbessieboom, lemoendoring, noemnoembessie en rooi noemnoem. Die boom se FSA-nommer is 640.5.

## Sinonieme 
* *Arduina acuminata* E.Mey.
* *Arduina bispinosa* L.
* *Arduina erythrocarpa* Eckl..
* *Arduina megaphylla* Gand.
* *Carandas arduina* S.Moore
* *Carissa acuminata* (E.Mey.) A.DC.
* *Carissa arduina* Lam.
* *Carissa bispinosa subsp. zambesiensis* Kupicha
* *Carissa cordata* Fourc.
* *Carissa cordata* Dinter
* *Carissa dinteri* Markgr.
* *Carissa erythrocarpa* (Eckl.) A.DC.
* *Carissa myrtoides* Desf.
* *Carissa sessiliflora* Brongn. ex Pichon
* *Carissa wyliei* N.E.Br.
* *Jasminonerium acuminatum* (E.Mey.) Kuntze
* *Jasminonerium bispinosum* (L.) Kuntze
* *Jasminonerium erythrocarpum* (Eckl.) Kuntze

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Jazeera Airways

**Jazeera Airways K.S.C.** (Arabies: طيران الجزيرة) (IATA: **J9**, ICAO: **JZR**) is 'n Koeweitse lugredery met sy hoofkantoor en hoofbasis op die terrein van die Koeweit Internasionale Lughawe in Al Farwaniyah Goewernaat, Koeweit. Dit bedryf geskeduleerde dienste in die Midde-Ooste, Nepal, Pakistan, Indië, Sri Lanka en Europa. Die lugredery het sedert sy bekendstelling gegroei om Koeweit se tweede nasionale lugredery te word. Jazeera Airways is een van die grootste operateurs by Koeweit Lughawe, wat 'n kwart van alle vliegtuigbewegings en passasiers by die lughawe gedurende Julie 2009 hanteer het. Volgens die Julie 2009-verslag wat deur Koeweit se Direktoraat-generaal vir Burgerlugvaart uitgereik is, het Jazeera Airways die grootste aantal vliegtuigbeweging in die maand gehad met 1834 stygings en landings, wat die tweede grootste karweier in vliegtuigbeweging met 4% verbysteek.

## Geskiedenis 
In 2004 het die Koeweitse regering die stigting van die nie-regeringslugrederyfirma toegelaat, wat in wese Koeweit se 50-jarige afhanklikheid van Kuwait Airways beëindig het. Die 2004 Emiree Decree #89 het Jazeera Airways gevestig as die eerste lugredery wat hierdie nuut vrygestelde bedryf betree.

Jazeera Airways het sy kapitaal van KD 10 miljoen (VS$35 miljoen) bekom deur 'n aanvanklike openbare aanbod in Koeweit wat 12 keer oorskryf is. Die kapitaal is in die vierde kwartaal van 2007 verdubbel tot KD 20 miljoen (VS$70 miljoen) deur 'n tweede aanbod aan bestaande aandeelhouers. In Mei 2009 het 'n aandeleverspreiding van 10% die kapitaal effektief tot KD 22 miljoen (VS$77 miljoen) verhoog.

Sowat 26% van die lugdiens word besit deur twee maatskappye wat met die Boodai-groep geaffilieer is: Wings Finance (9%) en Boodai Projects (17%). 6-7% word ook gehou deur Jasem M. al-Mousa Trading, 'n maatskappy wat besit word deur 'n voormalige Minister van Openbare Werke in die eerste Koeweitse regering wat na die einde van Irak se inval in Koeweit gestig is. Ongeveer 17,5% word deur twee eiendomsmaatskappye gehou, en die res word in die openbaar gehou.

Op 24 Februarie 2021 het die lugredery na Colombo, Sri Lanka, begin vlieg.

## Toegewyde terminaal 
In 2018 het Jazeera Airways sy eie toegewyde terminaal by Koeweit Internasionale Lughawe geopen. Daar word beweer dat die fasiliteit die eerste besit, gebou en bedryf word deur 'n private lugredery in die Midde-Ooste. Dit beskik oor 'n toegewyde inweegsaal vir Jazeera-passasiers, 'n besigheidsklas-sitkamer, direkte toegang tot Jazeera-instaphekke, en 'n parkeerterrein met 350 ruimtes wat deur 'n lugbrug verbind word.

## Vloot
Die Jazeera Airways vloot bestaan uit die volgende vliegtuie (Januarie 2021):

## Verwysings
Boscia senegalensis

***Boscia senegalensis*** is 'n struik wat tot die *Capparaceae* familie hoort en inheems in Algerië, Burkina Faso, Eritrea, Ethiopië, Guinee, Kameroen, Kenia, Mali, Mauritanië, Marokko, Niger, Senegal, Sentraal-Afrikaanse Republiek, Soedan, Tsjad en Wes-Sahara is.

## Galery 

Boscia senegalensis - Flower.JPG
Boscia senegalensis - Occurrence in field.JPG
Boscia senegalensis fruits.jpg
Boscia senegalensis MS 2394.jpg
Hanza fruits and leaves Zinder Republic of Niger.JPG
Washed Boscia senegalensis seeds.JPG

## Bron 
* Plants of the World Online
Moerdijk

**Moerdijk** is 'n munisipaliteit en dorp in die Nederlandse provinsie Noord-Brabant, met 'n bevolking van sowat 37&nbsp;000 in 2022 en 'n oppervlakte van sowat 184&nbsp;km².

Die munisipaliteit is in 1997 gestig deur die saamvoeging van die munisipaliteite Fijnaart en Heijningen, Klundert, Standdaarbuiten, Willemstad en Zevenbergen. Die naam was eers Zevenbergen maar is in 1998 verander na Moerdijk.

Die Moerdijk-munisipaliteit lê oos van die Volkerak- en suid van die Hollandsch Diep-waters. Die Dintel- en Mark-riviere vorm die suidelike grens en die A16/E19-snelweg met die spoorlyn Dordrecht–Breda ongeveer die oostelike grens. Die munisipale gebied kom ooreen met die Westhoek-streek en vir 'n deel met die Markiezaat-streek.

Moerdijk is bekend om die Moerdijkbrûe oor die Hollandsch Diep, wat die belangrikste verbinding tussen Noord-Brabant en Zuid-Holland vorm. Die Moerdijk se hawe is die vierde seehawe van Nederland en fokus op volhoubare logistiek en (petro)chemiese en prosesindustrie.

## Nedersettings 
Stede:
* Klundert
* Willemstad
* Zevenbergen

Dorpe:

* Fijnaart
* Heijningen
* Helwijk
* Langeweg

* Moerdijk
* Noordhoek
* Standdaarbuiten
* Zevenbergschen Hoek (grootliks)

Gehuggies:

* Achterdijk
* Barlaque
* Bovensluis
* De Druif
* Drie Hoefijzers (grootliks)
* Driehoek
* Hazeldonk
* Hoekske

* Kade
* Kreek
* Kwartier
* Lochtenburg
* Molendijk
* Nieuwemolen
* Noordschans
* Oranjeoord

* Oudemolen
* Pelikaan
* Roodevaart
* Strooiendorp
* Tonnekreek
* Zevenhuizen
* Zwingelspaan

## Munisipale raad 
Verkiesings sedert 2010:

¹  In 2022: Burger Belangen Moerdijk / BBB Bondgenoot.

## Naburige munisipaliteite 
## Eksterne skakels 
* Amptelike webwerf
* Plaatsengids (beskrywing)
* AlleCijfers (statistiek)
Carissa

***Carissa*** is 'n genus van struike of klein boompies wat hoort tot die *Apocynaceae* familie hoort. Die boom groei in die tropiese en subtropiese streke van Afrika, Australië en Asië. Daar was tot onlangs meer as 100 spesies wat aan die genus behoort het, maar na verdere navorsing en klassifisering is daar tans net nege.

## Spesies 
* *Carissa andamanensis* L.J.Singh & Murugan
* *Carissa bispinosa* (L.) Desf. ex Brenan
* *Carissa boiviniana* (Baill.) Leeuwenb.
* *Carissa carandas* L.
* *Carissa haematocarpa* (Eckl.) A.DC.
* *Carissa macrocarpa* (Eckl.) A.DC.
* *Carissa pichoniana* Leeuwenb.
* *Carissa spinarum* L.
* *Carissa tetramera* (Sacleux) Stapf

## Sien ook 
* Alfabetiese lys van Suid-Afrikaanse bome

## Verwysings 
## Bron 
* Plants of the World Online
Pachypodium ambongense

***Pachypodium ambongense*** is 'n struik wat tot die *Apocynaceae* familie hoort. Die spesie is endemies in noordwes Madagaskar.

## Bron 
* Plants of the World Online
Drimmelen

**Drimmelen** is 'n munisipaliteit en dorp in die Nederlandse provinsie Noord-Brabant, met 'n bevolking van sowat 27&nbsp;000 in 2022 en 'n oppervlakte van sowat 119&nbsp;km².

Die munisipaliteit is in 1997 gestig deur die saamvoeging van die munisipaliteite Hooge en Lage Zwaluwe, Made en Drimmelen en Terheijden. Die naam was eers Made maar is in 1998 verander na Drimmelen. 

Die suidelike deel van die Brabantse Biesbosch behoort aan Drimmelen. Die res van die munisipaliteit  lê suid van die Amer- en Hollandsch Diep-riviere.

Saam met die munisipaliteite Geertruidenberg en Oosterhout lê Drimmelen in die Amer-streek.

## Nedersettings  
Dorpe:

* Drimmelen
* Hooge Zwaluwe
* Lage Zwaluwe
* Made

* Terheijden 
* Wagenberg
* Zevenbergschen Hoek (klein stukkie)

Gehuggies:

* Binnen-Moerdijk
* Blauwe Sluis
* Drie Hoefijzers (gedeeltelik)
* Gaete
* Helkant

* Oud Drimmelen
* Steelhoven
* Stuivezand
* Voorstraat

## Munisipale raad 
Verkiesings sedert 2010:

## Naburige munisipaliteite 
## Verwysings 
## Eksterne skakels 
* Amptelike webwerf
* Plaatsengids (beskrywing)
* AlleCijfers (statistiek)
Yu Chi Chan-klub

Die **Yu Chi Chan-klub** was 'n kleiner militante anti-apartheidsorganisasie wat in Suid-Afrika bedrywig was. Gestig in Julie 1962, met die lede daarvan onder meer Neville Alexander, Dulcie September, Elizabeth van der Heyden, Ottilie Abrahams, Kenneth Abrahams, Fikile Bam en Andreas Shipinga ingesluit.*Yu Chi Chan* is die Chinese naam vir guerrilla-oorlogvoering, wat Mao Zedong gebruik het.

Nelson Mandela van die African National Congress het met lede van die Klub ontmoet wat gedurende die 1960's saam met hom op Robbeneiland in die tronk was, in die hoop om 'n verenigde anti-apartheidsfront te bou.

## Verwysings 
## Bibliografie
*
Peter Zapffe

duimnael|Peter Zapffe in 1949.
**Peter Wessel Zapffe** (18 Desember 1899 – 12 Oktober 1990) was 'n Noorse metafisikus, skrywer, kunstenaar, prokureur en bergklimmer. Hy is dikwels bekend vir sy filosofies pessimistiese en fatalistiese siening van die menslike bestaan. Sy stelsel van filosofie is geïnspireer deur die Duitse filosoof Arthur Schopenhauer, sowel as sy vaste voorspraak van antinatalisme. Sy gedagtes oor die dwaling van die menslike lewe word in die opstel "*The Last Messiah*" (Noors: *Den sidste Messias*, 1933) weergegee. Hierdie essay is 'n korter weergawe van sy bekendste en onvertaalde werk, die filosofiese verhandeling "Oor die tragiese" (*Om det tragiske*, 1941).

*Ankering is die "fiksasie van punte binne, of konstruksie van mure rondom, die vloeibare stryd van bewussyn".

## Ander belangstellings en werke
Zapffe was 'n aktiewe bergklimmer en het baie vroeg in omgewingsbewustheid belanggestel; hierdie vorm van natuurbewaring het ontstaan uit die bedoeling, nie om die natuur te beskerm nie, maar om menslike kulturalisering van die natuur te vermy. Zapffe was die skrywer van baie humoristiese kortverhale oor klim en ander avonture in die natuur.

## Verwysings
Borg El Arab Internasionale Lughawe

**Alexandrië Internasionale Lughawe** (IATA: **HBE**, ICAO: **HEAX**) (Arabies:مطار الإسكندرية الدولي) is die internasionale lughawe van Alexandrië, Egipte. Dit is ongeveer 40 km (25 myl) suidwes van Alexandrië geleë, in Borg El Arab. Die lughawe bedien ook die nabygeleë gebiede van die Nyldelta. Die lughawe se naam is sedert 4 September 2025 na Alexandria Internasionale Lughawe verander en die lughawekode is ook van HEBA na HEAX verander.

## Verwysings
Kronstadt-rebellie

[duimnael|Onderdrukking van die Kronstadt-muitery. Soldate van die [Rooi Leër val die eilandvesting Kronstadt op die ys van die Golf van Finland aan.]]
Die **Kronstadt-rebellie** (Russies: Кронштадтское восстание, tr. *Kronshtadtskoye vosstaniye*) was 'n 1921-opstand van Sowjet-matrose, soldate en burgerlikes teen die Bolsjewistiese regering in die Russiese SFSR-hawestad Kronstadt. Geleë op Kotlin-eiland in die Golf van Finland, het Kronstadt die voormalige hoofstad, Petrograd, verdedig as die basis van die Baltiese Vloot. Vir sestien dae in Maart 1921 het rebelle in Kronstadt se vlootvesting gerebelleer in opposisie teen die Sowjet-regering wat hulle gehelp het om te konsolideer. Onder leiding van Stepan Petrichenko was dit die laaste groot opstand teen die Bolsjewistiese regime op Russiese grondgebied tydens die Russiese Burgeroorlog 

Teleurgesteld in die beleidsrigting van die Bolsjewistiese regering, het die rebelle - wat Leon Trotsky self vroeër as "versiering en trots van die rewolusie" geprys het - 'n reeks hervormings geëis: vermindering in Bolsjewistiese mag, nuutverkose Sowjetrade om sosialistiese en anargistiese groepe in te sluit, ekonomiese vryheid vir kleinboere en werkers, ontbinding van die burokratiese regeringsorgane wat tydens die burgeroorlog geskep is, en die herstel van burgerregte vir die werkersklas.

Oortuig van die gewildheid van die hervormings waarvoor hulle geveg het (wat hulle gedeeltelik tydens die opstand probeer implementeer het), het die seemanne van Kronstadt tevergeefs gewag op die ondersteuning van die bevolking in die res van die land en hulp van emigrante verwerp. Alhoewel die raad van offisiere 'n meer offensiewe strategie voorgestaan het, het die rebelle 'n passiewe houding gehandhaaf terwyl hulle gewag het dat die regering die eerste stap in onderhandelinge neem. Daarenteen het die owerhede 'n kompromislose houding ingeneem en 'n ultimatum gestel wat onvoorwaardelike oorgawe op 5 Maart geëis het. Sodra hierdie tydperk verstryk het, het die Bolsjewiste verskeie kere op die eiland toegeslaan en die opstand op 18 Maart onderdruk nadat hulle etlike duisende mense gedood het.

Ondersteuners het die rebelle as revolusionêre martelare gesien terwyl die owerhede die rebelle as “agente van die Drievoudige Entente en teenrevolusie” gesien het. Die Bolsjewistiese reaksie op die opstand het groot omstredenheid veroorsaak en was verantwoordelik vir die ontnugtering van verskeie ondersteuners van die Bolsjewistiese regime, soos Emma Goldman. Terwyl die opstand onderdruk is en die rebelle se politieke eise nie nagekom is nie, het dit gedien om die implementering van die Nuwe Ekonomiese Beleid (NEP), wat "oorlogskommunisme" vervang het, te versnel. Volgens Lenin was die krisis die mees kritieke wat die Bolsjewiste nog in die gesig gestaar het, "ongetwyfeld gevaarliker as Denikin, Yudenich en Kolchak saam".

## Verwysings
Laekostediensterminaal

'n **Laekostediensterminaal** of **LCCT** (ook bekend as 'n **begrotingsterminaal**) is 'n spesifieke tipe lughaweterminaal wat ontwerp is met die behoeftes van laekostelugrederye in gedagte. Alhoewel terminale verskillende heffings en koste kan hê, soos algemeen in Europa is, is die konsep van 'n slegs-laekosteterminaal in 2006 deur Tony Fernandes van AirAsia by Kuala Lumpur Internasionale Lughawe bekendgestel. 

In sommige gevalle boots die ontwerpe van 'n laekostediensterminaal ou ontwerpe van 'n lughaweterminaal na, soos die voormalige lughawe van Hongkong, Kai Tak-lughawe. Met 'n gestroopte lughaweterminaal kan lughawens daaglikse lopende bedryfskoste aansienlik verminder, en sodoende die besparings aan begrotingslugrederye en uiteindelik hul passasiers oordra. Dit behels spesifiek kosteverminderings vanaf normale lughawens in terme van:

* Fisiese gebou:
** daar word weggedoen met duur argitektoniese ontwerpe en vervang met eenvoudige boksagtige pakhuisagtige ontwerpe.
** lae plafonne.
** staal- en glasstrukture word vermy, wat lugversorging se oorhoofse koste verminder.

* Geriewe:
** kleiner keuse vir besoekers in terme van restaurante en belastingvrye winkels.
** versiering sal meestal lugredery-advertensies wees.
* Ondersteuningstrukture:
** lang gange, bewegende wandelpaaie en straalbrûe word dikwels vervang deur vervoer met lughawebusse en instap met lugtrappe. (Dit laat ook vinniger vliegtuigomkeertyd toe, wat landingsfooie kan verlaag en vliegtuigbenutting kan verhoog).
** Bagasiehantering is baie vereenvoudig, bv. sommige LCCT's het selfs nie eers bagasiekarrousels nie.

Hierdie terminale kan egter ook moderne geriewe soos gratis Wi-Fi en gemaklike lugversorging hê. 'n Duitse studie (Swanson 2007) van koste het getoon dat laekostediensterminale by Maleisië se Kuala Lumpur en
Singapoer se Changi Lughawe, lugrederye rofweg 2/3 tot 3/4 van die totale landingskoste by die hoofterminaal gehef is; vir begrotingsensitiewe vervoerders kan enige besparingsvoordeel krities wees. 

Begrotingsterminale moet ook oorweeg of hulle slegs begrotinglugrederye of alle lugrederye wil bedien. Op hierdie manier kan 'n terminaal in wese sy laekoste-identiteit verloor. In die geval van Macau-lughawe, "vanuit 'n lughawe-perspektief is dit dikwels duurder om 'n aparte LCCT te hê as om een terminaal vir alle vervoerdertipes te hê, as gevolg van die behoefte om dienste en stelsels te dupliseer, insluitend inweeg, sekuriteit en immigrasie."

## Verwysings
Brunia macrocephala

Die **vaalstompie** (*Brunia macrocephala*) is 'n struik wat tot die *Bruniaceae* familie hoort. Die spesie is endemies in die Wes-Kaap en is deel van die fynbos. Die plant kom van Du Toitskloof tot by die Hexrivierberge en Kwadousberg voor. Dit het 'n voorkomsgebied van 700&nbsp;km² en het geen bedreigings nie.

## Verwysings 
## Bronnelys 
* REDLIST Sanbi
* Plants of the World Online
Tutuka-kragstasie

**Tutuka-kragstasie** in Mpumalanga, Suid-Afrika, is 'n steenkoolkragsentrale wat deur Eskom bedryf word. Dit is 'n tweelingsuster van Duvha-kragstasie.

## Geskiedenis 
Die eerste eenheid by Tutuka is in Junie 1985 in gebruik geneem en die laaste eenheid het in Junie 1990 krag begin lewer aan die nasionale netwerk.

## Kragopwekking 
Die stasie het ses 609MW-eenhede met 'n totale geïnstalleerde kapasiteit van 3&nbsp;654MW met turbine- maksimum deurlopende gradering op 38,00%. Tutuka is 'n belangrike skakel in die 765kV ekstra-hoëspanning transmissiestelsel wat Mpumalanga met die Wes-Kaap en KwaZulu-Natal verbind.

## Korrupsie 
In November 2021 is twee persone in diens van die stasie en 'n verskaffer van goedere en dienste in hegtenis geneem. Hulle is aangekla van diefstal, bedrog en korrupsie in verband met die verdwyning van onderdele. Daar is verder beweer dat vier persone 'n oliemisdaadsindikaat bedryf het wat groot hoeveelhede brandstof van die stasie gesteel het, ter waarde van honderde miljoene rande.

## Koördinate 
* 

## Verwysings 
## Eksterne skakels 
* Tutuka-kragstasie op Eskom se webwerf
Brunia bullata

***Brunia bullata*** is 'n struik wat tot die *Bruniaceae* familie hoort. Die spesie is endemies in die Wes-Kaap en is deel van die fynbos. Dit kom in die Langeberg voor, van Suurbraak tot by Lemoenshoekpiek. Daar is drie subpopulasies op drie pieke van minder as tien plante elk. Die plant word bedreig deur te veel brande.

## Verwysings 
## Bronne 
* REDLIST Sanbi
* Plants of the World Online
Brunia microphylla

***Brunia microphylla*** is 'n struik wat tot die *Bruniaceae* familie hoort. Die spesie is endemies in die Wes-Kaap en is deel van die fynbos.Die plant kom vanaf die Limietberge, noord van Bainskloof, suidwaarts tot by berge noord van Bettysbaai en Kleinmond, en vandaar ooswaarts tot by die Riviersonderendberge en Kleinrivierberge so ver as Bredasdorp voor.

## Galery 

Brunia microphylla 1DS-II 3-8054.jpg
Brunia microphylla 1DS-II 3-8057.jpg
Brunia microphylla 1DS-II 3-8058.jpg
Brunia microphylla 1DS-II 3-8059.jpg

## Verwysings 
## Bronnelys 
* REDLIST Sanbi
* Plants of the World Online
Thomson se gaselle

**Thomson se gaselle** (*Eudorcas thomsonii*) is een van die bekendste gaselle. Dit is vernoem na die ontdekkingsreisiger Joseph Thomson en word soms na verwys as 'n "**tommie**". Dit word deur sommige beskou as 'n subspesie van die rooikopgasel en is vroeër as 'n lid van die genus *Gazella* binne die subgenus *Eudorcas* beskou, voordat *Eudorcas* tot genusstatus verhef is. Thomson se gaselle kan gevind word in getalle van meer as 200&nbsp;000 in Afrika en word erken as die mees algemene tipe gaselle in Oos-Afrika. Die Thomson-gaselle kan snelhede van 80-89 km/h bereik. Dit is die vierde vinnigste landdier, naas die jagluiperd (sy vernaamste roofdier), pronkhoring en springbok.

Die pels is sandbruin tot rooibruin; 'n swart band loop oor die flanke, van die boonste voorbeen tot net bokant die boonste agterbeen. 'n Dofgeelkleurige band kom bo die swart streep voor. Kort, swart strepe merk die wit kruis. Die swart stert meet 15 tot 27 cm. 

Ramme het goed ontwikkelde preorbitaalkliere naby die oë, wat gebruik word om gebiede te reukmerk. Albei geslagte besit horings wat effens agtertoe buig met die punte vorentoe. Die horings, hooggering, meet 25 tot 43 cm op ramme en 7-15 cm aan ooie. Ooie het egter meer brose horings; sommige is selfs horingloos.

Lêer:Gazella_thomsonii_Thomsons_Gazelle_in_Tanzania_3446_cropped_Nevit.jpg|'n Nabyskoot van 'n manlike Thomson se gaselle: Ramme het horings wat dikker en langer is as dié van ooie.
Lêer:Serengeti_Thomson-Gazelle3.jpg|’n Thomson-gaselle: Let op die gesigmerke en die donker flankstreep.
Lêer:Gazella_thomsoni_in_Masai_Mara.jpg|'n Gaselle-trop
Lêer:Aquila_heliaca_vs._Eudorcas_thomsonii.JPG|'n Ooi verdedig haar dooie lammer teen 'n oostelike imperiale arend

## Verwysings
Passerina

Die ***Passerina*** genus is 'n groep van voëls in die *Cardinalidae* familie.

Die genus was beskryf deur die Franse ornitoloog Louis Jean Pierre Vieillot in 1816.

## Spesies 
Die genus het sewe spesies:
* *Passerina amoena*
* *Passerina caerulea*
* *Passerina ciris*
* *Passerina cyanea*
* *Passerina leclancherii*
* *Passerina rositae*
* *Passerina versicolor*

## Verwysings